Norsk Hoved-Jernbane

Norsk Hoved-Jernbane (NHJ) var det offisielle norske navnet på jernbaneselskapet som ellers kalles Hovedbanen, det vil si jernbanen mellom Oslo og Eidsvoll om Lørenskog og Dal (for ikke å forveksle den med den mer eller mindre paralleltgående Gardermobanen). Dette var Norges første offentlige jernbane, åpnet  1. september 1854, og som resultat av et forarbeid, utført av Den Kongelige Jernbanekommisjonen av 1. juli 1845. Banen var formelt en privatbane fram til 4. mars 1926, da den ble en del av Norges Statsbaner Oslo distrikt.Bjerke, T. & Holom, F. (2004). ''Banedata 2004. s. 52

 Historikk 
Jernbaneselskapet var fra starten et britisk/norsk konsortium, der britiske og norske aksjonærer skjøt inn halvparten av anleggsomkostningene på 450 000 £.Berg, T. (2004). Jernbanen i Norge 1854–2004. Nye spor og nye muligheter 1854–1940. Bergen: Vigmostad & Bjørke AS. s. 47 Banen hadde derfor et engelsk navn også: Norwegian Trunk Railway. Selskapets aksjer ble lagt ut til tegning 9. september 1850, 17. desember samme år ble kontrakten med de britiske entreprenørene undertegnet, disse ble betalt med prioriterte aksjer som kunne innløses hos den norske staten til pari kurs etter 100 år. Selskapets direksjon hadde seks medlemmer – tre var utnevnt av staten, og tre ble valgt av eierne av de prioriterte aksjene.

Byggingen av banen tok til den 8. august 1851 med en opprinnelig arbeidsstokk på om lag 350 arbeidere, som siden ble økt til hele 1 400 mann i desember 1851.Strømnes, Åsmund L. (2008) Norsk Hoved-Jernbane og Eidsvoll 1845–1870. s. 23–24.

 Se også 
 Liste over damplokomotiver hos Norsk Hoved-Jernbane

 Referanser 

 Litteratur 




 Eksterne lenker